CELEX: 62011CN0210
Language: sl
Date: 2011-05-09 00:00:00
Title: Zadeva C-210/11: Predlog za sprejetje predhodne odločbe, ki ga je vložilo Cour de cassation (Belgija) 9. maja 2011 – država Belgija proti Medicom sprl

16.7.2011   
            
            
               SL
            
            
               Uradni list Evropske unije
            
            
               C 211/15
            
         Predlog za sprejetje predhodne odločbe, ki ga je vložilo Cour de cassation (Belgija) 9. maja 2011 – država Belgija proti Medicom sprl
   (Zadeva C-210/11)
   2011/C 211/28
   Jezik postopka: francoščina
   
      Predložitveno sodišče
   
   Cour de cassation
   
      Stranki v postopku v glavni stvari
   
   
      Tožeča stranka: država Belgija
   
      Tožena stranka: Medicom sprl
   
      Vprašanji za predhodno odločanje
   
   
               1.
            
            
               Ali je treba člena 6(2), prvi pododstavek, točka (a), in 13(B)(b) Šeste direktive Sveta št. 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero razlagati tako, da nasprotujeta temu, da se to, da poslovodje, direktorji ali družbeniki družbe, davčne zavezanke in pravne osebe, in njihove družine stavbo, ki spada v premoženje te družbe in je torej v celoti namenjena podjetju, v celoti ali delno uporabljajo za zasebne namene, šteje za opravljanje oproščenih storitev, kot je lizing ali dajanje v najem nepremičnine v smislu navedenega člena 13(B)(b), če za to uporabo ni določeno nobeno plačilo v denarju, ampak se ta uporaba šteje za ugodnost v naravi, ki se kot taka obdavči pri davku na dohodek poslovodij, in se zato davčno obravnava kot plačilo za del opravljenega dela poslovodij, direktorjev ali družbenikov?
            
         
               2.
            
            
               Ali je treba navedene določbe razlagati tako, da se navedena oprostitev uporablja v navedenem primeru, če družba ne dokaže obstoja potrebne povezave med poslovanjem podjetja in dajanjem stavbe v celoti ali delno na razpolago poslovodjem, direktorjem ali družbenikom, in če je tako, ali zadostuje obstoj posredne povezave?